b'\n_START_ARTICLE_\nTvillingeg\xc3\xa5rd fra G\xc3\xb6inge, Sk\xc3\xa5ne (Frilandsmuseet)\n_START_PARAGRAPH_\nTvillingeg\xc3\xa5rden fra G\xc3\xb6inge (dansk: G\xc3\xb8nge) er en g\xc3\xa5rd, som oprindeligt stod i N\xc3\xa4s, Norra Mellby, H\xc3\xa4ssleholms kommun i Sk\xc3\xa5ne. Den blev i 1899 k\xc3\xb8bt af Dansk Folkemuseum og opf\xc3\xb8rt p\xc3\xa5 Frilandsmuseet, hvor den har v\xc3\xa6ret \xc3\xa5ben siden 1901._NEWLINE_G\xc3\xa5rden best\xc3\xa5r af to g\xc3\xa5rde omkring en f\xc3\xa6lles, langstrakt g\xc3\xa5rdsplads. Den ene g\xc3\xa5rd er opf\xc3\xb8rt i 1688, den anden i 1737 \xe2\x80\x93 begge g\xc3\xa5rde med den karakteristiske lavere stue mellem forr\xc3\xa5dsrummene, de s\xc3\xa5kaldte herberger. Bygningerne er hovedsagelig i bulkonstruktion i eg, og med str\xc3\xa5tag.'